b"\n_START_ARTICLE_\nJos\xc3\xa9 Gallostra y Frau\n_START_SECTION_\nVida\n_START_PARAGRAPH_\nLlicenciat en Dret per la Universitat Central de Madrid, en fou el primer doctorat en Dret Administratiu. Va exercir el c\xc3\xa0rrec de professor inter\xc3\xad en aquesta mat\xc3\xa8ria fins que va obtenir per oposici\xc3\xb3, el 1852, una modesta pla\xc3\xa7a d'oficial auxiliar del Consell d'Estat. Protegit per Posada Herrera, que coneixia els seus rellevants dots i d'honradesa, va ser governador civil de sis prov\xc3\xadncies successives durant els governs de la Uni\xc3\xb3 Liberal, i en totes va deixar bon record (Salamanca 1861-1862; Albacete 1862; Alacant 1863; Burgos 1863; M\xc3\xbarcia 1864; Biscaia 1864; Valladolid 1865-1866). Va ser tamb\xc3\xa9 Ordenador general de pagaments del Ministeri de la Governaci\xc3\xb3 (1866), secretari general del Consell d'Estat, director del Contenci\xc3\xb3s, advocat de Benefic\xc3\xa8ncia i catedr\xc3\xa0tic auxiliar de la UCM._NEWLINE_Pertangu\xc3\xa9 a la Uni\xc3\xb3 Constitucional i va ser elegit diputat per Pal\xc3\xa8ncia a les eleccions generals espanyoles de 1871, per Puerto Rico el 1872 i per Ciudad Real el 1876. El 1879l va ser elegit senador per Valladolid, i l'any 1881 Pr\xc3\xa1xedes Mateo Sagasta el va nomenar senador vitalici. Va defensar a la Cambra l'aplicaci\xc3\xb3 del projecte de Llei del Jurat als negocis civils._NEWLINE_Va exercir de Ministre d'Hisenda al breu govern de Posada Herrera, entre octubre de 1883 i gener de 1884."